ยันอีกเสียง ผู้ใหญ่บ้านมั่นใจ ไฟไหม้ฟาร์มไก่ปารีณา ฝีมือมนุษย์แน่นอน
ผู้ใหญ่ภูมิพัฒน์ ผู้ใหญ่บ้าน หมู่ 6 ต.รางบัว อ.จอมบึง จ.ราชบุรี ยืนยันไฟไหม้โรงเลี้ยงไก่เขาสนฟาร์มของ เอ๋ ปารีณา เกิดจากฝีมือมนุษย์ ไม่ใช่ไฟป่าแน่นอนกรณีเกิดเหตุไฟไหม้ บริเวณฟาร์มไก่เขาสน เลขที่ 109 หมู่ 6 ต.รางบัว อ.จอมบึง จ.ราชบุรี ของ น.ส.ปารีณา ไกรคุปต์ ส.ส.ราชบุรี เขต 3 พรรคพลังประชารัฐ ที่ถูกกรมป่าไม้ และ ส.ป.ก.ตรวจยึด เมื่อช่วงบ่ายของวันที่ 11 เม.ย.63 ซึ่งเจ้าหน้าที่สันนิษฐานว่าสาเหตุเกิดจากไฟป่าลุกลามเข้าไปในฟาร์มจนลุกไหม้โรงเรือนเลี้ยงไก่ที่ไม่มีไก่อยู่แล้ว แต่พบว่าอุปกรณ์เลี้ยงไก่ที่อยู่ภายใน รวมทั้งท่อน้ำพีวีซีที่ส่งน้ำในโรงเรือนเสียหายเกือบทั้งหมด ต่อมา น.ส.ปารีณา ไกรคุปต์ โพสต์ข้อความผ่านเฟซบุ๊กถึงเรื่องนี้ว่า ได้ไปแจ้งความเหตุไฟไหม้ฟาร์มไก่ที่ สภ.จอมบึง ถึงแม้จะไม่สามารถเข้าไปในบริเวณฟาร์มได้เนื่องจากป่าไม้อายัดพื้นที่ดังกล่าวไว้ ทางเจ้าหน้าที่ตำรวจจะทำหนังสือขออนุญาตเพื่อให้เข้าไปประเมินความเสียหายในวันที่ 13 เม.ย. 2563 และระบุอีกว่า ดิฉันได้สอบถามผู้ที่อยู่ในเหตุการณ์คือ ผู้ใหญ่บ้าน รองประธานสภาฯ ปากช่อง เจ้าหน้าที่ตำรวจ และชาวบ้าน พูดสอดคล้องกันว่า ไม่ใช่ไฟป่า เพราะเป็นไฟที่จุดเกิดเริ่มต้นจากต้นไม้ที่อยู่ติดกับถนนและติดกับฟาร์ม เพลิงไหม้ลามเข้ามาในฟาร์มถึงเล้าไก่ แต่ชาวบ้านมาเจอจึงแจ้งให้ อบต.มาช่วยดับไฟ ตามที่เสนอข่าวไปแล้วนั้นเกี่ยวกับเรื่องนี้เมื่อเวลา 16.30 น. วันที่ 12 เม.ย.63 ผู้สื่อข่าวได้เดินทางไปยังฟาร์มไก่ เขาสนฟาร์ม หมู่ 6 ต.รางบัว อ.จอมบึง จ.ราชบุรี เพื่อสอบถามข้อเท็จจริงจาก นายภูมิพัฒน์ จำปาทอง ผู้ใหญ่บ้าน หมู่ 6 ต.รางบัว โดยให้ข้อมูลว่า เหตุไฟไหม้โรงเลี้ยงไก่ ภายในเขาสนฟาร์มนั้นเกิดจากฝีมือมนุษย์ ไม่ใช่เกิดจากไฟป่าอย่างแน่นอน ช่วงเกิดเหตุเวลา 12.20 น. ตนได้รับแจ้งจากชาวบ้านที่เลี้ยงวัวว่าเกิดไฟไหม้ภายในฟาร์ม ตนกับครอบครัวจึงรีบเดินทางไปที่เกิดเหตุ พร้อมโทรแจ้งเจ้าหน้าที่ป้องกันและบรรเทาสาธารณภัย อบต.รางบัว ให้เข้ามาดับเพลิงที่กำลังลุกลามเข้าไหม้โรงเรือนเลี้ยงไก่ ซึ่งตนได้เดินทางมาจุดเกิดเหตุเป็นคนแรก และตนกับครอบครัวยังช่วยกับดับไฟไม่ให้ลุกลามเข้าโรงเลี้ยงไก่ จนลูกสาวได้รับบาดเจ็บจากการตรวจสอบทิศทางของต้นเพลิง เกิดบริเวณริมรั้วโรงเรือนเลี้ยงไก่ที่อยู่ภายใน ซึ่งอยู่กันคนละทิศทางกับที่เกิดไฟป่า ก่อนวันเกิดเหตุมีฝนตกลงมาด้วย จึงเป็นไปไม่ได้ที่จะเกิดจากไฟป่า และทิศทางการเกิดไฟไหม้นั้น สังเกตจากต้นไม้บริเวณโดยรอบ ก็มีรอยไหม้มาจากข้างรั้วภายในฟาร์ม ไม่ใช่รอบข้างฟาร์ม ที่อยู่กันคนละทิศทางกับภูเขา ตนจึงเชื่อว่าต้นเหตุที่ทำให้เกิดไฟไหม้นั้น เกิดจากฝีมือมนุษย์ ไม่ใช่เกิดจากไฟป่าอย่างแน่นอน นายภูมิพัฒน์ จำปาทอง กล่าว.
ผู้ใหญ่ภูมิพัฒน์ ผู้ใหญ่บ้าน หมู่ 6 ต.รางบัว อ.จอมบึง จ.ราชบุรี ยืนยันไฟไหม้โรงเลี้ยงไก่เขาสนฟาร์มของ เอ๋ ปารีณา เกิดจากฝีมือมนุษย์ ไม่ใช่ไฟป่าแน่นอน
ปารีณา ไกรคุปต์,ปารีณา,ไฟไหม้ฟาร์มไก่ปารีณา,ฟาร์มไก่ปารีณา,เอ๋ ปารีณา,ผู้ใหญ่บ้าน,ฝีมือมนุษย์,ข่าวทั่วไป